
Introducere 

Termenul de „hermeneutică” („arta sau ştiinţa interpretării”) 
provine de la verbul grecesc „hermeneuein” („a interpreta”) având la 
filosofii greci, sub forma „hermeneia” („interpretare”), sensul de „tehnică 
interpretativă”. De-a lungul timpului, hermeneutica a fost văzută atât ca 
disciplină, cât şi ca metodă de lucru, fiind adoptată în majoritatea 
domeniilor cunoaşterii, devenit astfel o metodă universală. Hermeneutica 
nu este o „creaţie” târzie, urmele sale putând fi găsite în antichitatea greco- 
latină, cu referire la interpretarea poemelor homerice. Între scriitorii 
moderni care au definit, au analizat şi au abordat hermeneutica, atât ca 
metodă, cât şi ca disciplină, se numără: Friedrich Schleiermacher, Wilhelm 
Dilthey, Martin Heidegger, Hans-Georg Gadamer şi Paul Ricoeur. 

Între metodele de cercetare în cadrul Istoriei religiilor, prezentate şi 
dezvoltate de anumiţi cercetători ai fenomenelor religioase, se numără: 
metoda filologică (Max Miiller), metoda antropologică-etnologică (E.B. 
Tylor), metoda comparativă sau comparatistă (Nathan Soderblom, Raffaele 
Pettazzoni), metoda istorică (Th. Mommsen, Trevor Ling, loan-lrineu 
Mihălcescu, Emilian Vasilescu), metodele psihologică şi psihanalitică 
(Sigmund Freud, Carl Gustav Jung), metoda sociologică (Emile Durkheim, 
Roger Caillois, Claude Levi-Stauss), metoda fenomenologică (Rudolf Otto, 
Friedrich Heiler). Deşi nu este trecută în rândul metodelor „clasice” de 
studiu în cadrul discplinei, metoda hermeneutică a cunoscut un avânt 
considerabil mai ales prin scrierile lui Mircea Eliade. 

Etimologia cuvântului „hermeneutică” trimite la zeul Hermes, 
patronul hermeneuticii, divinitate ce ilustrează conceptul de coincidentia 
oppositorum.* În mitologia greacă existau două reprezentări ale lui Hermes, 

suprapuse, dar necontopite total, considerate de obicei ca două ipostaze ale 
aceluiaşi zeu, iar uneori ca divinităţi diferite: Hermes Arcadianul şi Hermes 
Trismegistos. 


Hermes Arcadianul şi Hermes Trimegistos 

Hermes Arcadianul, cunoscut încă din vechime de pe tăbliţele din 
Micene,f era echivalentul zeului roman Mercur. Era fiul lui Zeus şi al nimfei 
Maia, aşa cum apare în homericul Imn a! lui Hermes. Zeu de grad secundar, 
era investit cu numeroase atribute care îi compuneau o structură eclectică, 
aproape paradoxală. Divinitate sincretică, rezultată prin fuziunea mai multor 
zeități arhaice locale, Hermes Arcadianul era un zeu al vântului care a 
inventat lira şi cimpoiul păstorilor. Era zeul comerţului, în special al celui 
rapid, al drumurilor, iubitor al tineretului şi protector al gimnaziilor şi 
palestrelor, dar şi zeu al somnului, închizând cu bagheta sa magică ochii 
celor care dorm şi tot cu ca deschizându-i. Hermes era conducătorul 
sufletelor spre lumea de dincolo (era numit uneori Hermes Psyhompompos, 
călăuza sufletelor spre Hades).” Era şi zeul transgresiunilor, încălcând 
tabuurile şi interdicțiile, cu timpul devenind mesagerul zeilor, în mişcare 
continuă între cer, pământ şi infern. Facilita comunicarea între aceste planuri 
prin cuvânt, al cărui stăpân va deveni. A devenit zeu pastoral, ocrotind 
turmele şi cirezile. Mai târziu era venerat în cetăţi, cinstit ca zeu al 
negustorilor greci, dar şi oratorul arhetipal (descoperitorul elocvenţei). Era 
zeu călător, atlet, patron al jocurilor şi exerciţiilor gimnastice, protector al 
memoriei didactice şi al şcolilor, paznicul sacru al drumurilor, inventatorul 
lirei. Hermes a ajuns şi patron al hoţilor, dar şi simbol al forţei profetice 
(dirija spre oameni visele promotorii emanate de Zeus). Exista şi cultul lui 
Hermes falic care, deşi secundar, trimite la o origine culturală primitivăs 
(eguar, piatră falică, fiind zeu psihopomp şi Trickster).” 

În mitul său biografic se găsesc mai multe momente: s-a născut într-o 
peşteră din Arcadia (Muntele Kyleve) şi îndată după naştere a fugit în 
scutece în Tesalia, furând cirezile fratelui său Apollo. Nezărit decât de 

ciobanul Battos şi ascunzând vitele, s-a întors în grota natală, unde, găsind o 
broască ţestoasă, a făcut din carapacea ei o liră. Apollo, deşi venise furios 
să-şi 1a înapoi cirezile, s-a lăsat cucerit de sunetele necunoscute ale noului 
instrument muzical şi, în schimbul lirei, i-a lăsat lui Hermes toate vitele. 
Altădată i-a dăruit vestitul caduceu care devine simbolul său nedespărțit, 
completat de alte două: pălăria cu boruri lungi şi sandalele înaripate cu aur. 
Tot Apollo l-a învestit cu funcţia de crainic divin. De la ocrotirea păstorilor 
şi drumeţilor, ajunge patron al muzicii, al invențiilor şi al meşteşugarilor. 
Asociat cultului zeiței Hestia, era patronul locuitorilor. Statuile zeului erau 
aşezate la colţurile străzilor. 

Hermes Trismegistos, identificat de Herodot cu zeul egiptean Tho 
inventator al hieroglifelor, al căror înţeles adevărat era cunoscut numai de 
preoţii de rang înalt, apare mai târziu, ca zeu sapienţial, recompus după 
modelul său egiptean autentic. Astfel, începând cu secolul al IV-lea î.Hr., 
Thot era desemnat cu numele /ermes Mercurius Trismegistos (Hermes, 
grecescul Epunş Tprwueyioroc, latinescul Hermes Trismegistus). Hermes 
Trismegistos se află la originea a tot ce zămisleşte mintea omenească, de 
aceea era adorat în calitate de creator al tuturor artelor şi ştiinţelor. Era un 
zeu care, în mitologia greacă, avea atribute variabile, fiind cunoscut şi 
adorat atât în Egipt (sub identitatea lui Thot) cât şi în Arcadia (ca zeu al 
fertilităţii). Era zeu al cunoaşterii tainelor divine, autorul unor cărți inițiatice 
sacre, hermetice!! (de la numele şi atributele lui s-a dezvoltat 
„hermetismul”).!? Era zeu al profeţiei, educaţiei, astronomiei, ocrotitorul 
scrisului, al geografiei, inventatorul vorbirii articulate, al scrierii, al lirei cu 
3 coarde şi descoperitorul măslinului. Era interpretul iscusit şi fecund dintre 
natură şi om, depozitarul cunoştinţelor referitoare la fenomenele naturii şi la 
raţiunea lor. Hermes Trismegistos a fost valorificat în perioada Renaşterii, 
odată cu descoperirea textelor hermetice, aduse de călugărul Leonardo da 
Pistoria lui Cosimo de Medici. Textele au fost traduse din limba greacă în 
limba latină de Marsilio Ficino în anul 1463 şi au fost publicate în 1471, 
având din acel moment un impact considerabil în întreaga lume.!* 

Mircea Eliade şi metoda hermeneutică 

Deşi nu a scris o lucrare specială în care să abordeze problema 
metologică, Mircea Eliade şi-a conturat o metodă de cercetare care răspunde 
anumitor întrebări, lăsându-le pe altele fără rezolvare.!* După I.P. Culianu, 
savantul de la Chicago intră în contact cu disciplinele adiacente cercetării 
faptelor religioase pentru a-şi forma o privire de ansamblu asupra 
manifestărilor sacrului. El lucrează cu faptele religioase altfel decât 
fenomenologii sau istoricii religiei, deoarece „caută structurile esenţiale ale 
religiei, şi de aceea ordonează faptele în categorii. Aceste categorii, 
rezultante ale descrierii fenomenologice, ar fi apriorice. Ele continuă să 
funcţioneze în mod inconştient în momentul în care omul încetează de a mai 
trăi în orizontul lor. Un asemenea orizont, care constituie «ontologia 
arhaică», îi este din nou propus ca meditaţie omului care nu se mai 
recunoaşte în el, cu intenţia de a-l ajuta să depăşească criza provocată de 
ideologiile istoriciste”.!5 Spre deosebire de fenomenologi, care urmăresc 
sesizarea esenței religiei, Eliade utilizează şi demersul comparatist pe care 
primii îl refuză (în 7ratatul de istorie a religiilor). Spre deosebire de 
istoricii religiilor, Eliade sesizează că aceştia pun mai ales accentul pe 
termenul „istorie” şi mai puţin pe cel de „religie”. Eliade porneşte de la 
noțiuni trans-istorice, fără a neglija şi cronologia manifestărilor (în Istoria 
credințelor şi ideilor religioase). Istoria religiilor trebuie să îmbine 
fenomenologia şi istoria într-o sinteză: „hermeneutica creatoare”. „Pornind 
de la hermeneutica materialului istorico-religios, Eliade vrea să ofere 
jaloanele pentru constituirea unei «antropologii filosofice»”.1€ 

Hermeneutica reprezintă interpretarea fenomenelor religioase, pentru 
ca analiza să se deschidă spre totalitatea spiritului uman. „Fie că-i place sau 
nu, istoricul religiilor nu şi-a isprăvit opera după ce a reconstituit istoria unei 
forme religioase sau i-a determinat contextul sociologic, economic sau 
politic. Pe lângă toate acestea, el trebuie să-i înţeleagă semnificaţia — altfel 
spus să-i identifice şi să-i elucideze situaţiile şi poziţiile care 1-au făcut 
posibilă apariţia sau triumful într-un moment anume al istoriei sale”.!” 
Eliade insistă asupra conceptului de „hermeneutică totală”, prin care 
descifrează şi explică întâlnirile omului cu sacrul. Drumul trebuie să treacă 
prin hermeneutică, prin interpretarea şi înţelegerea faptelor. „Faptul că 


14 Vezi o prezentare în acest sens: ADRIAN BOLDIŞOR, Valenţe creştine în gândirea lui 
Mircea Eliade, Ed. Mitropolia Olteniei, Craiova, 2011, pp. 59-124. 

15 IOAN PETRU CULIANU, Mircea Eliade, Ediţia a II-a revăzută, Traducere de Florin 
Chiriţescu şi Dan Petrescu, cu o scrisoare de Mircea Eliade şi Postfaţă de Sorin Antohi, Ed. 
Nemira, Bucureşti, 1998, pp. 21-22. 

16 IBIDEM, p. 23. 

17 MIRCEA ELIADE, Nostalgia originilor. Istorie şi semnificaţie în religie, Traducere de 
Cezar Baltag, Ed. Humanitas, Bucureşti, 1994, p. 14. 

hermeneutica duce la crearea de noi valori culturale nu implică ideea că ea 
nu este «obiectivă». Dintr-un anumit punct de vedere am putea compara 
hermeneutica cu «descoperirea» ştiinţifică sau tehnologică. Realitatea ce 
urmează a fi descoperită exista încă înainte de descoperire, dar ea nu era 
zărită, sau nu era înţeleasă, sau nu se cunoştea folosul ei. În acelaşi mod, 
hermeneutica creatoare dezvăluie semnificaţii care nu erau sesizate înainte 
şi le evidenţiază cu o asemenea vigoare încât, după asimilarea noii 
interpretări, conştiinţa nu mai rămâne aceeaşi. Hermeneutica creatoare 
transformă în cele din urmă omul; ea depăşeşte simpla instruire, ea este 
totodată o tehnică spirituală susceptibilă să modifice calitatea existenţei 
înseși”. 8 

Hermeneutica este arta comprehensiunii, a înţelegerii omului. Ea 
apare ca metodă ce se bazează pe texte şi urmăreşte descifrarea şi 
clasificarea lor precum şi mecanismul de funcționare, fiind posibilă în orice 
domeniu. Eliade propune o hermeneutică totală, analizând nu numai 
fenomenele religioase, ci şi pe cele artistice şi literare. „Este deci greşit a 
spune că hermeneutica lui Mircea Eliade are drept obiect doar mitul şi 
simbolul. Ea cuprinde, după cum s-a observat de altfel, şi premise ale unei 
hermeneutici filosofice. Mircea Eliade contestă că obiectivul principal ar fi 
întemeierea unei antropologii filosofice personale. Preocuparea prioritară, 
fundamentală, rămâne în permanenţă doar instituirea unei «metode 
hermeneutice» de valabilitate universală. Definiţia «hermeneuticii totale» la 
Mircea Eliade (...) trebuie deci extinsă de la orice tip de sacralitate, la orice 
tip de creaţie spirituală sacră sau profană”.!? 

Hermeneutica este metoda universală de cunoaştere, de înţelegere 
globală a lucrurilor, de aşezare a valorilor după criterii intrinseci. Pentru 
Eliade, înţelegerea este rezultatul interpretării. Savantul propune studierea 
faptelor religioase în cadrul de referinţă care le este propriu, în orizontul lor 
specific. Hermeneutul trebuie să se plaseze în planul de referinţă al textului 
pe care vrea să-l interpreteze, datoria istoricului religiilor fiind aceea de a 
prinde semnificaţia originară a unui fenomen sacru şi de a-i interpreta 
istoria.20 Astfel, „hermeneutica ocupă un rol preponderent în cercetările 
noastre deoarece, în chip inevitabil, ea este aspectul cel mai puţin dezvoltat 
al disciplinei noastre”.?! Eliade pune dezvoltarea hermeneuticii în legătură 
cu noua realitate a lumii în care tradiţiile religioase interacționează, 


18 IBIDEM, p. 102. 
19 ADRIAN MARINO, Hermeneutica lui Mircea Eliade, Ed. Dacia, Cluj-Napoca, 1980, 
pp. 31-32. 
% MIRCEA ELIADE, Tratat de istorie a religiilor, Cu o Prefaţă de Georges Dumezil şi un 
Cuvânt înainte al autorului, Traducere de Mariana Noica, Ed. Humanitas, Bucureşti, 1992, 
p. 231. 
2! IDEM, Nostalgia originilor. Istorie şi semnificaţie în religie, p. 14. 

întâlnirea dintre civilizaţii devenind o problemă importantă a timpurilor 
moderne. „O adevărată întâlnire presupune dialogul. Pentru a intra într-un 
dialog valabil cu reprezentanţii culturilor extraeuropene, trebuie să 
cunoaştem şi să înţelegem aceste culturi. Hermeneutica este răspunsul 
occidentalilor — singurul răspuns inteligent cu putinţă — la solicitările Istoriei 
contemporane, la faptul că Apusul este sortit confruntării (am fi tentaţi să 
spunem condamnat la confruntarea) cu valorile culturale ale «celorlalţi». În 
această situaţie, hermeneutica va găsi un ajutor preţios în Istoria religiilor”.2? 

Felul în care Mircea Eliade a definit şi a folosit metoda hermeneutică 
în cercetările sale a avut, de-a lungul timpului, atât susținători cât şi critici. 
Savantul român a fost acuzat că a omis sensul istoric al evenimentelor şi a 
evaluat obiectiv datele pe care le-a folosit, orientându-se spre demersuri 
normative şi teologice. Răspunsul lui Eliade a fost „să apeleze la valoarea 
hermeneuticii creative, unde prelungirea semnificației şi perspicacitatea nu 
depind de acurateţea din fiecare detaliu şi nici de competenţa personală în 
fiecare disciplină şi limbă”.2 

În anul 1972, Hans H. Penner şi Edward A. Yonan argumentau 
posibilitatea unei „ştiinţe a religiei” împotriva „reducționismului”. Astfel, „o 
definiţie a religiei acceptabilă pentru toţi necesită o metodă validă şi o 
multitudine de definiții implică o multitudine de metode. Ar fi în 
contradicţie să se afirme că o definiție a religiei acceptată de către toți 
necesită o multitudine de metode. Dorim să subliniem că nu ne opunem 
multitudinii de definiţii. Mai degrabă, ne opunem presupunerii că o definiție 
a religiei trebuie să fie acceptată de oricine”.2* Atât Rudolf Otto, cât şi 
Mircea Eliade susțineau că religia se reduce la categorii precum 
„numinosul” şi „sacrul”. Mai mult decât atât, savantul de la Chicago afirma 
că încercarea de a explica esența fenomenului religios cu ajutorul altor 
discipline este un demers greşit. Pentru el, religia este unică şi ireductibilă la 
alte noţiuni. „Realizăm că mulţi cercetători au pretins că studiul religiei nu 
trebuie să fie metafizic sau teologic. (...) Aici se află un răspuns parțial la 
întrebarea care ne-a uluit: De ce cercetătorii religiei rămân timizi la definiții 
şi teorii? Aceasta se întâmplă datorită faptului că «ceva» ce trebuie înţeles 
nu poate, în principiu, să dea o definiţie sau o teorie”.25 Problema apare 
atunci când se încearcă „înţelegerea” faptelor religioase, termenul de 
„înţelegere” presupunând clasificări şi explicaţii. Cei doi autori erau de 


* IDEM, „Cuvânt înainte”, în: MIRCEA ELIADE, Mefistofel şi androginul, Traducere de 
Alexandra Cuniţă, Ed. Humanitas, Bucureşti, 1995, p. 7. 

% The Oxford Dictionary of World Religions, John Bowker (editor), Oxford University 
Press, Oxford, 1997, p. 309. 

+ HANS H. PENNER and EDWARD A. YONAN, „Is a Science of Religion Possible?”, 
în: The Journal of Religion, April 1972, Volume 52, Number 2, p. 11. 

2 IBIDEM, p. 132. 

părere că fără definiţii şi teorii nu este posibilă o „ştiinţă a religiei”, iar 
ireductibilitatea faptelor religioase la realităţi de alt ordin este un demers 
greşit, Istoria religiilor devenind un fel de ştiinţă misterioasă. 

Într-un studiu din anul 1973 despre metoda de lucru a lui Mircea 
Eliade, Mac Linscott Ricketts nu era de acord cu părerea după care Eliade îi 
datorează mult lui Levy-Bruhl. De fapt, savantul român a declarata adesea 
că este în opoziţie cu teza privitoare la mentalitatea pre-logică. Metoda 
eliadiană depăşeşte „morfologia” şi „fenomenologia” religiei, fiind încadrată 
„istoriei religiei”, deşi cele mai multe critici i-au fost aduse pornind de la 
termenul de „istorie”. Acest lucru se datorează faptului că Eliade foloseşte 
termenul cu dublu sens: atât ca metodă de studiu, cât şi ca istoriografie. 
„Necesitatea studiului «istoric» al religiei este subliniată de Eliade numai ca 
mijloc în descoperirea înţelesurilor «trans-istorice» ale fenomenului 
religios”. O altă critică adusă din partea antropologilor afirma că savantul 
nu dă prea mare importanţă detaliilor, preferând generalizările. De fapt, 
generalizările constau în faptul că Eliade, aducând laolaltă oameni din toate 
timpurile şi din toate religiile, îi aşază în faţa omului modern, opunând 
modurile lor de viaţă. Eliade tinde, prin metoda sa, să îmbine analizele 
făcute de diferiți antropologi şi istorici ai religiei. 

În anul 1977, Guilford Dudley III analiza opera lui Mircea Eliade şi 
criticile ce au fost formulate la adresa lui de diferiți cercetători, cu privire, 
mai ales, la metoda adoptată de acesta. În studiul său, Dudley porneşte de la 
ideea că Universitățile americane pot juca un rol de intermediar între 
cercetările din Europa şi Asia, mai ales după ce creştinismul protestant, prin 
Karl Barth, a criticat dialogul dintre creştinism şi alte religii, dialog ce a fost 
promovat de gânditorii creştini protestanți din secolul al XIX-lea. Această 
tradiție liberală, de la Schleiermacher la Troeltsch, a prezentat credinţa 
creştină ca incluzând, într-un fel, celelalte tradiții. Barth este cel ce a 
susținut că numai prin ochii teologiei dogmatice trebuie văzute alte religii. 
De asemenea, el a afirmat că o disciplină a Istoriei religiilor nu poate să 
existe, deoarece creştinismul se opune oricărei alte religii, acestea neavând o 
bază reală. Teologul german susţinea că relația dintre religie şi teologie 
trebuie să fie asemenea celei dintre doctrina păcatului şi doctrina despre 
Dumnezeu. Cei care l-au urmat pe Barth, printre care se numără Hendrick L. 
Kraemer şi Brende Kristensen, s-au opus din plin existenţei unei discipline a 
Istoriei religiilor, cunoscută sub numele de Religionswissenschafi. Teologia 
lui Barth a ajuns în America datorită lui Emil Brunner. 


25 MAC LINSCOTT RICKETIS, „In Defence of Eliade. Toward Bridging the 
Communications Gap between Anthropology and the History of Religions”, în: Religion. 
Journal of Religion and Religions, vol. 3, Spring 1973, pp. 23-24. 

În anul 1959, istoricii religiilor americani s-au adunat la Chicago 
pentru a înfiinţa Societatea americană pentru studiul Religiei. Începând cu 
anul următor s-au propus mai multe teorii cu privire la raportul ce trebuie să 
existe între studiul teologiei şi cel al religiilor lumii. Eliade este cel care, 
prin opera sa, s-a impus ca personalitatea cea mai autorizată în studiul 
Istoriei religiilor, adoptând o poziţie intermediară în cadrul dialogului dintre 
teologi şi alţi cercetători. „El poate extrage expresiile simbolice individuale 
dintr-un fenomen religios particular şi să le explice în lumina structurii 
universale şi a modelului simbolismului religios”? Eliade dorea ca 
disciplina Istoria religiilor să existe prin ea însăşi, susţinând că viaţa 
religioasă ţine diverse religii în legătură, religia unindu-i pe oameni. De 
asemenea, el susținea că înţelegerea lui homo religiosus presupune 
înţelegerea primitivilor şi a religiei orientalilor. Religia are astfel rolul de a 
realiza reconcilierea universală, redând umanităţii sensul ei adevărat. 
Metoda adoptată de Eliade este criticată mai ales de cercetătorii empirici. 

Un punct important în dezvoltarea disciplinei Istoria religiilor l-a 
constituit Congresul internaţional al Istoriei religiei, ţinut în anul 1960 la 
Marburg, acolo unde s-au propus două metode opuse în cercetarea 
fenomenului religios, de către Wilfred C. Smith şi de J. Zwi Werblowsky 
împreună cu Erwin Goodenough. Platforma adoptată la Marburg, semnată 
printre alții şi de Eliade, Kitagawa şi Ch. Long, a fost un refuz adus metodei 
dialogului propusă de Wilfred C. Smith, poziţia fiind reaprobată la 
următorul Congres de la Claremont, mai ales prin vocea lui Geo 
Widengren. Declaraţia de la Marburg defineşte Religionswissenschaft drept 
„0 disciplină antropologică, studiind fenomenul religios ca o creaţie, 
trăsătură şi aspect a culturii umane. Domeniul comun în care cercetători ai 
religiei ca cercetători ai religiei se întâlnesc este înțelegerea faptului că 
totala conştiinţă a numinosului sau experienţa transcendentului (unde 
acestea se întâmplă să existe în religii) este reprezentată — orice altceva 
poate să fie — fără îndoială de faptele empirice ale experienţei şi istoriei 
umane şi trebuie să fie analizată ca toate faptele umane, prin metode 
oportune. Astfel, sistemele de valoare ale diferitelor religii, formând o parte 
esenţială a fenomenului faptic şi empiric, sunt obiecte legitime ale studiilor 
noastre. Pe de altă parte, discuţia despre valoarea absolută a religiei este 
exclusă prin definiţie, deşi îşi poate avea locul legitim în alte discipline 


complet independente precum, de exemplu, teologia sau filosofia religiei”.7% 


* GUILFORD DUDLEY III, Religion on Trial. Mircea Eliade and His Critics, Temple 
University Press, Philadelphia, 1977, p. 16. 

25 ANNAMARIE SCHIMMEL, „Summary of the Discussion”, în: Numen. International 
Review for the History of Religions, 7, No. 2-3/1960, p. 237. 

Dudley îl consideră pe Eliade a fi un apologet al religiilor orientale, 
în special al celor indiene, această caracteristică fiind esențială în dorinţa 
savantului de a realiza o legătură între Est şi Vest în ceea ce priveşte, în 
special, deşi nu exclusiv, studiul fenomenelor religioase. Eliade poate fi 
considerat un mediator între Est şi Vest datorită faptului că încearcă să ţină 
în legătură metoda fenomenologică cu cea istorică, metoda adoptată de el 
devenind una de referinţă în studiul religiilor lumii. 

După ce prezintă argumentele celor care-i critică metodologia, între 
care se numără Edmund Leach, Robert D. Baird sau Hans H. Penner, 
Dudley analizează viziunea savantului de la Chicago cu privire la 
fenomenele religioase studiate. Autorul porneşte de la ideea că Eliade s-a 
format mai întâi ca filosof, pasionat de platonism şi de umanismul 
renascentist, acestea devenind, în timp, ţinta disciplinei pe care o apără, 
Istoria religiilor. El este promotorul unei hermeneutici totale care reprezintă, 
în fapt, o hermeneutică creativă ce are ca principal scop umanismul. Eliade 
este un umanist în spiritul Renaşterii, iar nu un empirist cu rădăcinile din 
Epoca Luminilor. 

Prin operele sale, Eliade propune o ontologie arhaică, în termeni 
parmenidieni (cu referire la faptul că timpul are o durată infinită), 
platonicieni (arhetipurile) şi indieni (aşa cum se poate observa din studierea 
practicilor yoga). Ontologia arhaică este concluzia la care trebuie să ajungă 
istoricul religiilor în urma demersului său, ceea ce-i permite să găsească 
semnificaţii în faptele pe care le analizează. „Eliade susţine că Istoria 
religiilor poate servi ca o «hermeneutică totală», concentrată în miturile, 
ritualurile şi simbolurile secrete. Eliade este sensibil la rolul mitului şi 
ritualului, în parte datorită mediului de formare în Biserica Ortodoxă 
Răsăriteană. Homo religiosus, pe care începem să-l înţelegem studiind omul 
primitiv, cunoaşte sacrul prin cunoaşterea hierofaniilor”.7? Această 
cunoaştere este valabilă şi pentru omul istoric, aşa cum este creştinul. Pentru 
acesta, toate hierofaniile pot fi privite ca anticipând hierofania supremă care 
este Întruparea lui Dumnezeu în lisus Hristos, un proces personal, iar nu 
impersonal, mintea primitivului nefăcând diferenţe între aceste concepte. 
„Dacă hierofaniile au o funcţie soteriologică pentru aceia care le cunosc, se 
poate spune că Istoria religiilor joacă un rol soteriologic prin reactivarea 
conştiinţei omului modern asupra timpului mitic, care este transconştiința 
omului modern”.*0 

Nu trebuie pus semnul egalităţii între noţiunea lui Eliade de „sacru” 
şi ceea ce se înțelege, în mod tradiţional, prin „divinitate”. Pornind de la 
această remarcă, soteriologia reprezintă scăparea de istorie, eliberarea de 


2 GUILFORD DUDLEY III, op. cit. p. 81. 
3 IBIDEM, p. 83. 

ceea ce el numea „teroarea istoriei”, evenimentele istorice revelând situaţii 
care sunt de dincolo de realitatea istorică. Omul are nevoie de o „ontologie 
arhaică” pentru a scăpa de „teroarea istoriei”, Eliade afirmând că şi 
creştinismul este, în esenţa sa, antiistoric, pentru că doreşte scăparea de 
istorie prin întoarcerea în Paradis. Ceea ce susține Eliade în scrierile sale 
este că, în esenţă, homo religiosus nu este perceput diferit în Est şi Vest, 
abordarea savantului fiind aceea de a înţelege unitar toate experiențele 
religioase. „EI rezolvă conflictul dintre Est şi Vest insistând că soteriologiile 
în Vest sunt bazate pe o falsă înţelegere a religiilor vestice. Adevărata esenţă 
a creştinismului şi iudaismului, afirmă el, este ontologia arhaică, iar nu o 
ontologie a istoriei. Aceasta este doar un adaos al istoricismului vestic, 
spune el, care a întunecat adevăratul spirit al creştinismului şi iudaismului, 
conducând spre actuala obsesie cu privire la istorie. Pornind de la aceste 
linii de atac, el identifică adevărata soteriologie creştină cu o scăpare de 
istorie şi cu o reîntoarcere în Paradisul adamic al arhetipurilor, complet 
conştient că această abordare merge împotriva înţelegerii triumfătoare a 
creştinismului, susţinută de mulţi lideri şi teologi bisericeşti”.s! Dudley 
subliniază că rădăcinile viziunii lui Eliade se găsesc în India, acolo unde 
savantul a studiat în tinereţe. În acest spaţiu şi-a conturat el părerile despre 
dialectica sacru-profan, despre hierofanii şi despre simbolismul religios. 

Toate ideile prezentate de Dudley pe parcursul cărţii nu au alt scop 
decât acela de a răspunde la întrebarea: „de ce fenomenologii şi istoricii 
religiilor insistă să identifice disciplina lor cu o ştiinţă empirică?”.? Eliade 
este unul dintre puţinii cercetători care a propus o teorie comprehensivă în 
ceea ce priveşte studiul manifestărilor religioase ale omului. Teoria lui se 
bazează pe ontologia arhaică şi pe transconştient, pe simbolism, hierofanii şi 
arhetipuri, pe sacralitatea timpului şi a spaţiului. În această teorie eliadiană, 
reducționismul are o valoare peiorativă, reprezentând o diminuare a esenței 
religioase. Pentru el, fenomenul religios este autonom, sui generis, putând fi 
recunoscut numai prin el însuşi. De aici provin şi criticile ce i-au fost aduse 
cu privire la faptul că ideile sale nu sunt suficient verificabile, teoria lui fiind 
normativă, fundamentată pe presupuneri teologice, metafizice, de care 
depind explicaţiile ulterioare. 

Eliade poate fi alăturat lui Foucault şi Dumszil, acelei tradiţiei 
franceze considerată a fi anistorică. În continuare, Dudley critică felul în 
care Ricketts şi Călinescu îl apără pe Eliade în faţa criticilor, îndepărtându-se 
de criteriile raționale. Toate criticile se distanțează de înţelesul pe care 
Eliade îl dă fenomenului religios în ansamblul său. Chiar dacă criticii au 
dreptate atunci când afirmă că metoda lui Eliade este, în multe privinţe, greu 


31 IBIDEM, p. 104. 
* IBIDEM, p. I2l. 

de verificat din punct de vedere empiric, acest lucru nu prejudiciază cu 
nimic importanța şi rolul pe care le deţine în cadrul disciplinei Istoria 
religiilor. „Criticii lui Eliade se pripesc în faţa mirajului «raţionalității 
imediate», care presupune că un atac verificat empiric poate, cu o singură 
lovitură, să dărâme întregul sistem ca «fals», «intuitiv» sau «subiectivy”.** 

În anul 1978, Ninian Smart, pornind de la cartea lui Guilford Dudley 
III, avea să scrie unul dintre puţinele articole despre care Eliade îşi va nota 
părerea în Jurnal. Autorul formulează întrebarea referitoare la valoarea 
teoriei promovate de Eliade pentru viitorul disciplinei Istoria religiilor. În 
gândirea savantului de la Chicago cu privire la dialectica sacru-profan, 
Smart identifică elemente comune cu gândirea parmenidiană, platoniciană şi 
indiană, viziunea lui Eliade despre timp şi istorie fiind filosofică şi 
speculativă. „Nu este, desigur, nimic rău în aceasta şi, într-adevăr, se doreşte 
ca adesea mai mulți istorici ai religiei să fi fost mai curajoşi în teorie. Dar 
sunt teorii şi teorii şi intenţii în spatele lor. Mi se pare că avem o problemă 
atunci când o teorie în vigoare este expresia universalului, fiind apoi 
propusă să se impună peste toate celelalte păreri”.** Problema ridicată este 
dacă se poate trage o linie de demarcaţie între domeniul teologiei şi cel al 
filosofiei eliadiene, dificultățile de interpretare apărând atunci când se 
analizează operele lui Eliade cu privire la yoga şi şamanism. 

Ninian Smart analizează viziunea lui Eliade referitoare la mit ca 
istorie sacră petrecută într-un timp primordial, punând accentul pe diferenţa 
dintre timpul mitic şi cel istoric şi pe faptul că toate miturile ar avea un 
model cosmogonic, scoțând astfel în evidenţă importanţa originilor. În acest 
sens, Smart studiază istorisirea Învierii de Paşte, afirmând că nu poate fi un 
contrast între miturile cosmogonice şi întâmplările relatate într-un timp 
liniar. Este vorba, în cele din urmă, de o confuzie între două idei cu privire 
la timpul care se repetă: o repetiţie cosmică şi alta rituală. „În tradiţia 
creştină, de exemplu, o serie lineară de evenimente nerepetabile este 
replicată liturgic”.*5 Ninian Smart consideră că, în ideile lui Eliade, se pot 
descoperi urme ale gândirii existențialiste (Heidegger), afinități jungiene şi, 
mai mult decât toate, urme ale formării sale în România arhaică, 
caracterizată prin spiritul ţăranilor. „Teoria lui Eliade are un mod de 
funcţionare ca un mit care «dă sens» experienţei româneşti”. Viziunea lui 
Eliade cu privire la arhetipuri este, în cele din urmă, anistorică, greşeala cea 
mai mare a savantului fiind aceea că ignoră părerile religioase formulate de 
antropologi, sociologi şi etnologi, considerându-le reducţioniste. În cele din 


33 IBIDEM, p. 161. 

34 NINIAN SMART, „Beyond Eliade: The future of theory în religion”, în: Numen. International 
Review for the History of Religions, Vol. XXV, Fasc. 2, August 1978, pp. 176-177. 

35 IBIDEM, p. 180. 

35 IBIDEM, p. 182. 

urmă, hermeneutica creativă a lui Eliade este restrictivă, iar dorinţa lui 
Guilford Dudley de a propune teoria lui Eliade ca program nu pare a fi în 
acord cu ceea ce se doreşte a se întâmpla „după epoca Eliade”. 

Anumiți cercetători au privit în mod critic părerile formulate de 
Eliade cu privire la dialectica sacru-profan şi la noţiunile care decurg de 
aici. Astfel, K. Rudolf analizează felul în care Eliade percepe disciplina 
Istoria religiilor, pornind de la Prefaţa pe care savantul a scris-o cărții 
Șamanismul şi tehnicile arhaice ale extazului. Pentru Eliade, istoricul 
religiilor trebuie să studieze manifestările istorice ale fenomenului religios 
pentru a afla semnificația acestuia şi pentru a exprima înțelesurile 
transistorice ale datelor religioase. Astfel, Eliade îmbină, în demersul său, 
mai multe metode de lucru: istoria, fenomenologia şi chiar filosofia religiei, 
toate cuprinse într-o „hermeneutică totală”. Savantul nu pune accent pe 
cronologia faptelor religioase deoarece, pentru el, fenomenul religios 
transcende istoria. Sacrul fiind anistoric, Istoria religiilor se ocupă cu studiul 
manifestărilor sale, hierofaniile. Manifestarea sacrului se poate realiza 
oriunde, fie că este vorba de o piatră, un copac sau o divinitate, noţiunea de 
„sacru” justificând demersul anistoric al lui Ehade. 

Prin folosirea termenului de „hermeneutică”, Eliade îşi defineşte 
poziția: el nu analizează operele istorice ca atare, ci unicitatea faptului 
religios, chiar dacă sacrul se manifestă în condiţii concrete de timp şi spaţiu. 
Istoria religiilor este transformată dintr-o disciplină care studiază fenomenul 
religios din punct de vedere istoric, într-una care se doreşte a fi universală. 
„Pentru a atinge acest scop, Istoria religiilor, ca o «disciplină totală», trebuie 
nu numai să integreze şi să articuleze rezultatele tuturor disciplinelor 
importante; trebuie, de asemenea, să fie mai aproape înrudită cu 
«fenomenologia» religiei, un termen pe care Eliade l-a folosit în acelaşi sens 
ca Raffaele Pettazzoni. Astfel, istoria religiilor este capabilă să deschidă 
drumul către o antropologie filosofică care dezvăluie un mod de «a fi în 
lume» care nu este separat de «experienţa sacrului» sau de «conştiinţa 
religioasă» şi de structurile lor”.* Felul în care Eliade percepe Istoria 
religiei depăşeşte vechea imagine creată în legătură cu această disciplină, 
Religionwissenschaft, savantul de la Chicago adăugându-i şi ceea ce este 
cunoscut ca studiul comparativ sau fenomenologic al religiei. Deşi critică 
părerea lui van der Leeuw, prin faptul că acesta nu este prea mult interesat 
de istoria structurilor religioase, concepţia lui Eliade este mai mult filosofică 
decât istorică. Istoria religiilor este preocupată nu de structurile sociale, 


3 K. RUDOLF, „Mircea Eliade and the «History» of Religion”, translated by Gregory D. Alles, 
în: Religion, Volume Nineteen, April 1989, p. 104. Pentru prima dată studiul a fost publicat în 
limba germană, „Eliade und die «Religionsgeschichte»”, în: Die Mitte der Welt: Aufsatze zu 
Mircea Eliade, Frankfurt/Main: Suhrkamp, 1984, pp. 49-78, editată de Hans-Peter Duerr, cu 

economice, culturale sau politice ale proceselor istorice, ci de semnificaţiile 
religioase transistorice, de hierofanii sau kratofanii. Manifestările sacrului 
sunt analizate prin structurile lor care transcend spațiul, timpul şi istoria. 
Pornind de aici, se poate explica conceptul eliadian de „teroare a istoriei”. 
Este foarte greu să 1 se atribuie lui Eliade calitatea de „istoric al religiilor”, 
atâta timp cât viziunea lui asupra dialecticii sacru-profan este una anistorică, 
în multe dintre operele sale vorbind de o „abolire a istoriei” 

K. Rudolf prezintă punctele importante ale demersului eliadian: 
opoziţia sacru-profan ca bază a religiei; simbolismul ca prim înţeles al 
expresiei religioase; istoria arhaică ca perioadă fundamentală din Istoria 
religiei; homo religiosus ca formă adevărată a umanităţii. Autorul afirmă că 
o privire critică a acestor puncte ne poate revela tendinţa anistorică a lui 
Eliade în studiul fenomenului religios, precum şi concepția antropologică şi 
ontologică a savantului. Dialectica sacru-profan ne conduce către o viziune 
anistorică, deşi sacrul se manifestă în istorie şi nu se poate vorbi de o 
desacralizare sau profanizare totală a lumii. Simbolismul, fiind cifrul 
realităţii, apare ca cea mai importantă caracteristică a Istoriei religiilor, iar 
hermeneutica, ca descifrare a înţelesurilor, se defineşte ca metoda ce le 
înglobează pe celelalte: istoria, sociologia, psihologia etc. Homo religiosus 
devine omul simbolic, reuşind să comunice prin simbol cu sacrul. Eliade 
universalizează orice simbol, scoţându-l din cadrul său concret de 
manifestare. Pe de altă parte, el nu specifică cu claritate ce înţelege prin 
„timpul arhaic” în care trăieşte homo religiosus, deşi s-ar putea realiza unele 
corespondențe cu epoca pietrei, aşa cum se desprinde din primul volum al 
Istoriei credințelor şi ideilor religioase. Savantul foloseşte noţiunea de 
„arhaic” ca opunându-se „modernului”, „omul arhaic” fiind opus „omului 
modern”, cei doi existând într-o tensiune dialectică. Întrebarea care se ridică 
este în legătură cu valoarea pe care o au aceste noţiuni. Referindu-se la 
homo religiosus ca om adevărat, Eliade se apropie de conceptul gnostic al 
omului divin, aceasta fiind, în fond, o limitare a adevărului şi chiar a religiei 
la anumite elite, aşa cum a făcut şi şcoala lui Rudolf Otto. Dar, a limita pe 
om la o singură caracteristică, chiar şi cea religioasă, înseamnă a pierde din 
vedere complexitatea naturii umane. 

Din analiza critică a principalelor puncte eliadiene se pot desprinde 
mai multe idei ontologice şi antropologice, ce depăşesc graniţele unui studiu 
empiric specific istoriei religiei. Eliade nu are o abordare metodologică 
precisă la toate nivelele la care lucrează. „Strict vorbind, Istoria religiilor 
prezentată de Eliade ajută doar să ilustreze o ontologie, antropologie şi 
soteriologie a priori. Judecăţile subiective, experienţele şi părerile personale 
influenţează datele lui Eliade şi conduc către un fel de «reducționism» la 
care Eliade însuşi doreşte să renunţe şi luptă împotriva lui. Acum el se 
identifică cu perspectiva religioasă pe care o prezintă: ţinta gândirii sale este 

homo religiosus ca fiind adevărata umanitate din trecut, prezent şi viitor. 
Istoria religiilor devine — în ciuda opoziţiei lui Eliade — mijlocul de realizare 
a acestei ţinte. El ajută să creeze o nouă antropologie religios-filosofică, în 
spatele căreia putem depista o soteriologie ascunsă, care luptă să elibereze 
fiinţele umane de a fi cu adevărat umane”.*5 Demersul lui Eliade este nu 
numai anistoric, ci şi antiistoric, această abordare găsindu-şi baza în 
formaţia sa creştin-ortodoxă: „Nu trebuie să trecem cu vederea rădăcinile lui 
Eliade în Biserica Ortodoxă Greacă, cu tradiţiile sale meditative şi icoanele 
sale ca încarnări ale sacrului. Aceste rădăcini se întind de la «mediul 
profund» până la fenomenologia religiei lui Eliade”. 

Un alt cercetător, James Buchanan, afirma că Eliade nu poate fi 
înţeles în demersul său de interpretare a experienţelor religioase fără 
definirea termenilor de „hermeneutică totală” şi „hermeneutică creativă”. 
Prin opera sa, el promovează „un nou umanism” care devine posibil prin 
dialogul dintre culturi, datorat înrudirii dintre om şi cosmos. Hermeneutica 
devine astfel termenul esenţial al existenței umane, Eliade apropiindu-se 
astfel de Heidegger. Pe de altă parte, dacă hermeneutica totală este baza 
unui nou umanism, istoria religiilor deţine rolul central în realizarea acestui 
deziderat. Abordarea lui Eliade nu se cantonează într-o singură metodă, 
astfel încât activitatea creativă evită reducţionismul de orice fel. 
Hermeneutica devine creativă şi prin tendinţa ei de a transforma omul. 
„Suntem îndemnați să privim asupra viziunii integrale a lui Eliade cu privire 
la om şi cosmos; în acelaşi timp, simţim lupta intensă a omului angajat în 
căutarea propriei realizări”. 

Unul dintre criticii lui Mircea Eliade, Robert Segal, afirma că 
savantul de origine română face o confuzie între explicarea şi interpretarea 
fenomenelor religioase. Autorul pornea de la cele trei întrebări pe care le 
formulează Quentin Skiner: Ce înţeles vrea autorul să transmită? Ce l-a 
determinat pe autor să expună înţelesul şi să-l transmită? Ce semnificație 
ulterioară a avut această acțiune? Segal considera că Eliade a făcut o 
confuzie între prima şi a doua întrebare. „Eliade, trebuie să mărturisesc, 
confundă astfel interpretarea cu explicaţia — nu pentru că explicaţia sa este, 
cum este interpretarea, ireductibilă religios, ci pentru că singura sa 


35 IBIDEM, p. 117. 

3 IBIDEM, p. 126, nota 97. 

analysis of the theoretical background of the phenomenology of religion in general, and of 
M. Eliade's phenomenological approach, in particular, by Antonio Barbosa da Silva 
(1982)”, în: Religious Studies Review, Volume 9, Number 1, January 1983, p. 24. 

justificare pentru aceasta este acordul cu interpretarea sa”.1! De asemenea, 
Segal afirmă că Eliade confundă prima cu a treia întrebare, interpretând totul 
prin prisma lui Freud. „Eliade este un textualist pentru că anulează 
deosebirea dintre semnificația religiei pentru sine şi înţelesul religiei pentru 
credincioşii înşişi”. Există, totuşi, mai multe diferenţe între felul în care 
Eliade şi Freud prezintă înţelesul faptelor religioase. Atâta timp cât Eliade 
separă înţelesul pe care îl au faptele religioase pentru credincioşi, de 
semnificaţia lor, el nu este un textualist; dar, atâta timp cât separă religia de 
credincioşi, el nu este nici istoric, deoarece face semnificația independentă 
de orice credincios. „Când Eliade analizează religia, el analizează invariabil 
importanţa ei pentru mai mult decât pentru credincioşii înşişi”. 

O analiză asupra felului în care a fost percepută Istoria religiilor la 
Chicago a fost realizată de Charles H. Long. Acesta porneşte de la ideea că 
tendinţa de a dezvolta o şcoală de gândire este specifică Universităţii din 
Chicago, exprimând o anumită aplecare spre metodă şi metodologie. Astfel, 
după Georg Stephen Goodspeed şi Albert Eustache Haydon, scaunul de 
titular al catedrei de Istoria religiilor a fost ocupat de Joachim Wach, urmat 
de Mircea Eliade. Pentru Wach, ştiinţa religiei este diferită de teologie, atât 
calitativ, cât şi cantitativ. Pe de altă parte, filosofia religiei se apropie mai 
mult de teologie decât de ştiinţa religiei. De asemenea, Wach este cel care 
întăreşte, în dese rânduri, importanţa hermeneuticii. „Pentru aceia dintre noi 
care am studiat cu Wach şi am ascultat apoi lecţiile lui Mircea Eliade, există 
continuității şi discontinuități de cercetare. Preocuparea intensă pentru 
metodă a fost continuă, dar a fost exprimată în moduri foarte diferite; cineva 
ar putea spune că în lecţiile şi scrierile lui Eliade, dimensiunea metodologică 
era implicită în comparaţie cu expresia explicită a lui Wach”.* Metoda lui 
Eliade are în centru mai multe simboluri religioase, cum ar fi: „hierofania”, 
„axis mundi”, „in illo tempore”, „centru”, „homo religiosus” etc. Dacă 
Wach punea accentul pe orientarea filosofică generală, Eliade se reîntoarce 
la datele religiei. Cu toate aceste deosebiri, Eliade a dus mai departe metoda 
hermeneutică propusă de Wach. Astfel, religia n-a mai fost interpretată, ca 
până atunci, din punct de vedere antropologic, sociologic, psihologic etc., ci 


11 ROBERT SEGAL, „How Historical in the History of Religions?”, în: Mircea Eliade — A 
Critical Reader, Bryan Rennie (ed.), Equinox, London, 2006, p. 331. 

* IBIDEM, p. 331. 

% IBIDEM, p. 335. 

+4 CHARLES H. LONG, „A Look at the Chicago Tradition in the History of Religions: 
Retrospect and Future”, în: The History of Religions — Retrospect and Prospect, A 
collection of original essays by Mircea Eliade, Paul Ricoeur, Michel Meslin, Ugo Bianchi, 
Ninian Smart, Charles H. Long, Kurt Rudolph, and Joseph M. Kitagawa, Edited by Joseph 
M. Kitagawa, with an Afterword by Gregory D. Alles and the Editor, Macmillan Publishing 
Company, A Division of Macmillan, Inc., Collier Macmillan Publishers, London, 1985, p. 
93, 

şi-a căpătat caracterul de disciplină autonomă, integrând datele specifice 
disciplinelor conexe. „În corelaţie cu acest mod al integrării şi autonomiei 
disciplinei, a fost noţiunea de hermeneutică. Hermeneutica n-a fost doar un 
procedeu de interpretare, ci a fost, în aceeaşi măsură, o viziune şi felos al 
autonomiei şi unităţii” +5 Abordarea lui Wach este sociologică şi istorică, în 
timp ce a lui Eliade rămâne morfologică şi anistorică. Stilul lui Wach este 
kantian, iar hermeneutica sa derivă din romantism. Pe de altă parte, 
abordarea morfologică a lui Eliade o înlocuieşte pe cea veche, evoluționistă, 
fiind în legătură cu ceea ce reprezintă pentru savantul de origine română 
homo religiosus. 

În anul 1986 Daniel Pals scria un articol în care aborda problema 
reducționismului în Istoria religiilor, analizând ideile lui Rudolf Otto, 
Gerardus van der Leeuw şi Mircea Eliade. Autorul pornea, în studiul ideilor 
savantului de la Chicago, de la articolele şi cărțile lui Hans Penner şi 
Edward Yonan, Guilford Dudley şi Robert Segal. Aceştia au căzut în 
dogmatism, argumentele lor nefiind ştiinţifice. Declararea autonomiei 
disciplinei Istoria religiilor trebuie să se bazeze pe argumente ştiinţifice, la 
fel cum se bazează oricare altă disciplină ştiinţifică. Segal este cel ce găseşte 
o eroare la Eliade în dorinţa acestuia de a analiza fenomenul religios prin el 
însuşi. „În ciuda atacurilor recente, viguroase şi diverse, nu există nicio 
insistând asupra lui Otto, Eliade sau a altora. La sfârşitul analizei, critica se 
dovedeşte a fi într-un loc greşit sau neconvingătoare”."* Acest lucru se 
datorează mai multor factori: nu există argumente în susţinerea, alături de 
Penner şi Yonan, a ideii că oponenții reducţionismului sunt în luptă cu 
platonismul, deoarece, deşi reducționismele sunt teorii, ele sunt teorii despre 
anumite lucruri existente; nu există argumente pentru a susține, împreună cu 
Dudley şi Segal, că reducţionismul nu este nimic mai mult decât o dogmă 
arbitrară şi neproductivă, rezultatele disciplinei Istoria religiilor fiind 
argumente contradictorii; nu este niciun argument pentru a se susţine, 
împreună cu Segal, că o credinţă este un intrus în discuţie, iar 
ireductibilitatea religiei este o ficțiune. „Fără discuţie că există legături între 
credințele personale ale oricărui cercetător şi explicaţiile pe care le preferă. 
Dar atâta timp cât motivele şi temeiurile sunt ţinute distincte, nu există 
nimic de obiectat într-o asemenea circumstanţă. Pare chiar să fie sănătos”. 

Un alt cercetător, Gregory D. Alles, este de părere că abordarea 
hermeneutică în studiul fenomenului religios este un demers adoptat de 


15 IBIDEM, pp. 95-9%. 

1 DANIEL PALS, „Reductionism and Belief: An Appraisal of Recent Attacks on the 
Doctrine of Irreducible Religion”, în: The Journal of Religion, Volume 66, Number 1, 
January 1986, pp. 35-36. 

+7 IBIDEM, p. 36. 

întreaga Şcoală de la Chicago, acolo unde Eliade a fost profesor timp de trei 
decenii. Această metodă subliniază unicitatea şi ireductibilitatea faptului 
religios pentru existența umană, insistând pe concepte precum „totalitate” şi 
„semnificaţie”. Ideile au fost propagate de cel ce a ocupat postul de profesor 
înaintea lui Eliade, Joachim Wach, pentru care Istoria religiilor era 
„totalitate şi unitate”. „Pentru Eliade, de asemenea, hermeneutica şi 
totalitatea au îndrumat împreună Istoria religiei, o legătură pe care Eliade a 
numit-o odată o «hermeneutică totală»”.* Cu toate acestea, felul în care 
savantul vede „totalitatea” este diferit de modul în care o percepe Wach. 
Pentru Eliade, iruperea sacrului reprezintă totalitatea, un sistem integral care 
transcende graniţele culturale şi istorice. Hierofania, ca manifestare a 
sacrului, trebuie să fie privită ca totalitate, hermeneutica fiind percepută ca 
modalitate de descifrare a sensurilor ascunse. Hermeneutica nu poate studia 
religia în totalitatea ei, critica adusă hermeneuticii fiind critica totalităţii. 
„Ceea ce mă tulbură mai mult, totuşi, în legătură cu hermeneutica «totală» a 
lui Eliade sunt implicaţiile sale pentru munca de cercetare creativă. Un 
hermeneut angajat să descopere experienţa arhaică a hierofaniei trebuie să 
ignore multe subiecte de o mare importanță în alte modele ale Istoriei 
religiilor. (...) Sacrul nu se manifestă niciodată ca o comunitate umană 
întreagă”.** Astfel, Wach este mai aproape de ceea ce reprezintă 
Religionswissenschaft decât este Eliade cu morfologia lui. Hermeneutica 
suferă din cauza dorinţei sale de a atinge totalitatea, Istoria religiilor 
trebuind să fie mai mult decât întreprinderea realizată de hermeneutică, 
perioada în care semnificaţia ocupa un loc central apropiindu-se de sfârşit. 
Istoria religiei trebuie să fie istorie şi critică, denigrarea scientismului fiind o 
tendinţă romantică, îmbrăţişată atât de Wach, cât şi de Eliade. 

În acelaşi an cu studiul lui Gregory D. Alles apărea un altul care se 
ocupa de metoda de cercetare a lui Mircea Eliade, semnat de Allen Douglas. 
Acesta porneşte de la ideea că mulţi antropologi, sociologi şi chiar istorici ai 
religiei sunt critici la adresa operei lui Eliade, în cazul în care nu o ignoră 
total, bazându-se pe faptul că savantul de la Chicago nu a avut o abordare 
ştiinţifică a datelor, metoda sa fiind necritică, arbitrară şi subiectivă. În fapt, 
toţi criticii lui Eliade nu au luat în considerare complexitatea gândirii şi 
operei sale, oprindu-se doar la anumite aspecte, mai mult sau mai puţin 
marginale. „Dar, în formularea unui asemenea cadru metodologic general, 
nu susţinem să se elimine ideile ontologice ale lui Eliade, presupunerile 
metafizice, judecăţile normative şi clarele inconsecvenţe; într-adevăr, eu 
susțineam exact interpretarea opusă, arătând că asemenea aspecte cruciale 


18 GREGORY D. ALLES, „Wach, Eliade, and the Critique from Totality”, în: Numen, vol. 
XXXV, Fasc. 1, July 1988, p. 114. 
+ IBIDEM, pp. 119-120. 

ale operei lui Eliade l-au dus «dincolo» sau «în afara» limitărilor de 
perspectivă ale multor istorici şi fenomenologi ai religiei şi ale criticilor 
săi”. Este o greşeală de interpretare a crede că Eliade este simplu 
antiistoric sau nonistoric, acest fel de abordare neglijând ceea ce reprezintă 
istoria prin felul de analiză a faptelor religioase. Pornind de la criticile lui 
Robert D. Baird, Kenneth Hamilton, Thomas Altizer, Ivan Strenski, sau 
G. Dudley, Allen Douglas afirma că „oricine poate demonstra uşor că 
abordarea lui Eliade nu este bazată pe o teologie creştină sau pe o poziţie 
normativă, dar întrebarea rămâne dacă istoria religiilor propusă de el face 
dreptate creştinismului sau altor religii «istorice»”.5! 

Criticile aduse l-au prezentat pe Eliade ca fiind antiistoric, neglijând 
faptul că, în unele scrieri, Eliade vorbeşte despre sensurile empiric şi istoric 
ale faptelor religioase, evidențiind o metodă de cercetare ambivalentă. 
Sacrul se manifestă în istorie, într-un timp, spaţiu şi cultură particulare. 
Numai pornind de la aceste condiții Eliade analizează dialectica sacru- 
profan şi tensiunea ce există între aceşti doi termeni. Între istoric şi 
transistoric există o strânsă legătură, Eliade afirmând adesea că structurile 
religioase esenţiale sunt transistorice, istoria nemodificând structura unui 
arhetip. În felul acesta, modul de a fi al omului în lume şi natura lui sunt 
non-istorice. 

Pornind de la aceste date, munca istoricului religiilor nu se încheie, 
el trebuind să găsească semnificaţiile faptelor religioase, să le interpreteze, 
ajungând până la afirmaţii ontologice non-istorice cu privire la natura 
umană. Adesea, ființele umane transcend contextul istoric, de aici şi 
afirmaţia lui Eliade după care, pentru homo religiosus, experienţele umane 
au o valoare transistorică. Allen Douglas notează că părerile personale ale 
savantului cu privire la istorie nu sunt cuprinse doar în operele sale de 
cercetător, ci şi în celelalte scrieri, în special în cele diaristice. „În general, 
Eliade este foarte critic în ceea ce priveşte tradiția iudeo-creştină care a 
atacat religiozitatea cosmică şi a golit natura de sacru. El vede rădăcinile 
multora dintre crizele noastre contemporane în termenii unei asemenea 
dezvoltări istorice şi adesea exprimă o speranță că, creştinismul şi 
occidentul modern se pot reînnoi prin recâştigarea dimensiunii cosmice a 
realităţii”.5 Ceea ce subliniază Eliade în scrierile sale este faptul că ființa 
umană simte că trăieşte autentic doar în preajma structurilor transcendente şi 
nonistorice, criza omului istoric modern fiind produsă de refuzul de a adera 
la soluţii religioase. Acceptarea de către om a structurilor religioase 


5% DOUGLAS ALLEN, „Eliade and History”, în: The Journal of Religion, Volume 68, 
Number 4, October 1988, p. 546. 

S! IBIDEM, p. 548. 

“2 IBIDEM, p. 555. 

înseamnă acceptarea adevăratei realităţi a omului. Pornind de la aceste 
constatări, între abordarea istorică şi cea fenomenologică trebuie să existe o 
tensiune creativă. Mai mult decât atât, cei ce l-au criticat pe Eliade pornind 
de la metoda adoptată n-au luat în considerare hermeneutica sa, aplecarea 
atât asupra structurilor non-istorice, cât şi asupra variațiilor istorice. Mircea 
Eliade subliniază non-istoricitatea faptelor religioase, ceea ce nu reprezintă 
un minus în demersul său. 


Concluzie: Este hermeneutica o metodă actuală în studiul Istoriei 
religiilor? 

Se poate constata, din cele afirmate mai sus, că Istoria religiilor este 
definită de Mircea Eliade ca o disciplină autonomă ce nu se confundă cu 
niciuna dintre disciplinele istoriografice. Istoria religiilor nu trebuie să fie 
echivalenta istoriografiei religiilor. Pe de altă parte, Eliade nu analizează 
sensurile psihologice, sociologice sau politice ale manifestărilor sacrului. 
Istoria religiilor apare ca o disciplină totală prin care sunt explicate 
întâlnirile omului cu sacrul. Savantul de origine română nu este de acord cu 
specializările în anumite religii sau domenii. Este de apreciat privirea de 
ansamblu pe care o realizează Eliade, de la religiile preistorice până la 
teologiile ateiste contemporane, mai ales în lucrarea Istoria credințelor şi 
ideilor religioase, Istoria religiilor apărând ca o modalitate de păstrare a 
adevăratelor tradiţii, reprezentând efortul de conservare a memoriei 
evenimentelor contemporane şi dorinţa de cunoaştere a trecutului umanităţii. 

În aceste condiţii, studiul Istoriei religiilor este apropiat de cercetarea 
hermeneutică, de înţelegerea şi semnificaţia ce o capătă faptele istorice în 
desfăşurarea lor. Astfel, studiul Istoriei religiilor echivalează cu studiul 
semnificaţiilor religioase. Faptele istorice sunt situaţii asumate de oameni în 
decursul istoriei, Mircea Eliade propunând o atitudine de orientare globală. 
Istoricul religiilor este în măsură să sesizeze constantele situaţiilor 
existenţiale specifice omului, precum şi forma lor originară. „În consens cu 
definițiile actuale, istoria religiilor este, şi pentru Mircea Eliade, în esenţă, o 
disciplină «istoric-comparatistă», care se serveşte «în mod exclusiv de 
documente istorice» şi studiază «aspectele comune», «analogiile», 
«afinităţile» fenomenelor religioase”.55 

Prin urmare, metoda hermeneutică, așa cum a fost prezentată și 
dezvoltată de Mircea Eliade, rămâne (trebuie să rămână) o metodă actuală în 
studiul Istoriei religiilor, alături de alte metode promovate de diverşi 
cercetători ai realităților religioase din trecut şi prezent. 


55 ADRIAN MARINO, op. cit., p. 269. 

Abstract: Can be Hermeneutics a Current Method in the Study of 
Religion History? 

In this academic article, we articulate the relation between hermeneutics as a 
method and History of Religion as a study filed. In introduction, the word 
hermeneutics is explained both from an etymological point of view and 
from a mythological one. Throughout history, theologians and historians 
used this concept in their research. In special, the author Mircea Eliade, as 
an historian, used in his studies about religion the method of hermeneutics. 
We present in a creative way the most important critics on this system of 
analysis and complete with an open conclusion about using or not 
hermeneutics as a method in the study of religion history. 

